Možno ste počuli, že svetlo je vlastne vlna
a že farba objektu
závisí od frekvencie svetelných vĺn, ktoré odráža.
Vysoko-frekvenčné svetlo vyzerá fialové,
nízko-frekvenčné svetlo červené,
a medzi tým je žltá,
zelená, oranžová a tak ďalej.
Túto predstavu môžeme nazvať fyzikálnou farbou,
pretože tvrdí, že farba je fyzikálnou vlastnosťou samotného svetla.
Nezávisí na ľudskom vnímaní.
A, i keď to nie je úplne nesprávne,
nie je to všetko.
Napríklad, možno ste už videli tento obrázok.
Ako vidíte, oblasť, kde sa prekrýva červené a zelené svetlo, je žltá.
Ak sa nad tým zamyslíte, je to dosť divné.
Pretože svetlo je vlnou, dve rôzne frekvencie
by sa nemali navzájom vôbec ovplyvňovať,
mali by len koexistovať
ako speváci, ktorí spievajú v harmónii.
Takže, v tejto žltej oblasti,
sú prítomné dve rôzne svetelné vlny:
jedna s červenou frekvenciou,
a druhá so zelenou frekvenciou.
Nie je tam žiadne žlté svetlo.
Tak ako je možné, že táto oblasť,
kde sa mieša červené a zelené svetlo,
vyzerá žltá?
Aby sme to pochopili, musíme si povedať niečo o biológii,
konkrétne, ako vidia farbu ľudia.
Vnímanie farieb sa uskutočňuje na vrstve buniek tenkej ako papier,
ktorá sa volá sietnica,
a pokrýva zadnú stranu očnej gule.
V sietnici sú dva typy svetlocitlivých buniek:
Tyčinky a čapíky.
Tyčinky používame v málo svetelných podmienkach,
a je ich len jeden typ.
Čapíky však sú iné.
Existujú tri druhy čapíkov, ktoré zhruba zodpovedajú
červenej, zelenej a modrej farbe.
Keď vnímate farbu,
každý čapík vysiela svoj jedinečný signál do vášho mozgu.
Napríklad, ak žlté svetlo,
skutočné žlté svetlo, so žltou frekvenciou,
vám svieti do oka.
Nemáte čapík, ktorý by rozoznával žltú,
ale žltá je vcelku blízko k zelenej
a tiež vcelku blízko k červenej,
takže sa aktivujú aj zelené aj červené čapíky,
a oba vyšlú mozgu signál.
Samozrejme, existuje aj iný spôsob
ako aktivovať naraz červené aj zelené čapíky:
ak je prítomné naraz aj červené aj zelené svetlo.
Dôležité je, že váš mozog dostane rovnaký signál,
bez ohľadu na to, či vidíte svetlo so žltou frekvenciou
alebo svetlo, ktoré je mixom zelených a červených frekvencií.
Preto teda, pri svetle, červená plus zelená sa rovná žltá.
A prečo nevieme rozoznať farby, keď je tma?
No, vtedy preberú aktivitu na sietnici tyčinky
v nízkych svetelných podmienkach.
Tyčiniek máte len jeden druh,
takže je tam len jeden typ signálu,
ktorý dojde do mozgu:
svetlo alebo tma.
Keďže máme len jeden druh svetelného detektora,
už nemôžeme vidieť farbu.
Fyzikálnych farieb je nekonečné množstvo,
ale, pretože máme len tri druhy čapíkov,
mozog sa dá oklamať, aby si myslel, že vidí všetky farby
tým, že sa poskladajú správne kombinácie
len troch farieb:
červenej, zelenej a modrej.
Táto vlastnosť ľudského videnia je veľmi užitocná v skutočnom svete.
Napríklad, pri výrobe televízorov.
Namiesto toho, aby sme mali v televízore nekonečne veľa farieb,
aby sme napodobnili skutočný svet,
výrobcovia televízorov musia použiť len tri:
červenú, zelenú a modrú,
čo je pre nich ozaj výhodné.